# N-135

N-135 — Iruñea-Frantzia Luzaidetik edo Iruña - Donibane Garazi errepidea — Nafarroa Garaiko errepide bat da. Errepidea Iruña eta Luzaide lotzen du, Zubiri, Aurizberri, Auritz eta Orreaga zehartzen.
Bideberria Nafarroako iparraldean dauden Esteribar, Erroibar, Auritz, Orreaga eta Luzaide udalerrietako komunikazio-ardatz nagusia da.

## Historia

C-135 errepideak Iruña eta Pekotxeta lotzen zituen Burlata, Atarrabia, Uharte, Zubiri, Lintzoain, Aurizberri, Auritz, Orreaga eta Luzaidetik. C-138 errepideak Zubiri eta Eugi eta Urepele arteko muga lotzen zituen, Urtasun eta Eugitik.
Urte batzuk beranduago, nomenklaturak N-135 eta N-138 ra aldatu ziren, euren ibilbideak mantenduz.
2004ko irailean, Nafarroako errepideen izenak eguneratu zirenean, N-138 terminoaren ordez NA-138 jarri zen. Era berean, Iruña eta Sarriguren arteko zatia PA-33 izendatu zuten, eta bikoiztu egin zuten. Era berean, Sarriguren eta Olloki arteko zatia Iruñeko erronda barruan sartu zuten, NA-32 lehenengo eta PA-30 ondoren, eta bikoiztu egin zuten.

### Erroko tunela

2000ko hamarkadan, Erro mendatearen ordez tunel bat eraikitzeko aukera planteatu zen, Belaten Belateko tunelarekin egin zen bezala. Nafarroako Gobernuko Lurralde Antolamendurako Batzordeak Erroko tunelaren udalaz gaindiko eragina duen proiektu sektoriala onartu zuenean hasi zen guztia. Izan ere, Nafarroako Gobernuak, 2010ko urriaren 13an, behin betiko onetsi zuen N-135 errepidean Erroko tunelaren informazio-azterlanaren Udalez Gaindiko Eraginaren Proiektu Sektoriala (UEPS). Plana jendaurrean jarri zen eta udalei entzun zitzaien, eta 2010eko maiatzaren 26ko Nafarroako Aldizkari Ofizialan argitaratu zen.
Hala ere, 2008ko finantza-krisia dela eta, udalek 2011ko urrian salatu zuten Erroko tunelaren eraikitzeko proiektua airean zegoela. Gastua eta defizita doitzeko Foru Gobernuak egindako murrizketek 2012ra atzeratu zuten 2011rako aurreikusitako 163 500 euroko esleipena. Une horretan, ez dakigu 2012an partida bat egongo ote zen eraikitzen hasteko. Errepideen III. Plan Zuzentzailearen kronogramaren arabera, 2012. urtean 5,38 milioi inbertitu behar ziren, 2012. eta 2015. urteen artean gauzatzeak eragingo zituen 83,15 milioietatik.
Hilabete horren amaieran, Nafarroako Gobernuak behin-behinean onartu zuen tunela eraikitzeko proiektua. Jendaurrean jarri zen eta eraginpeko toki-erakundeei entzunaldia eman zitzaien hilabetez, eta desjabetze-espedientea ere hasi zen. Hala ere, Nafarroako Gobernuak ez zuen 2012ko Aurrekontu Orokorren aurreproiektuan obrak hasi ahal izateko adinako partidarik sartu (163 525 euro baino ez, gainera, 2011ko aurrekontutik atzeratu ziren proiektuetarako). Horren ondorioz, behin betiko eten zen tunela.

## Tarteak

Errepide hori ez da inoiz bikoiztu, ezta nabarmen hobetu ere.
| Errepidea | Zenbakia | Tartea | Luzera | Egoera |
| PA-33 | I | Iruña ↔ Sarriguren | 1,70 km | Tarte bikoitzua |
| PA-30 | II | Sarriguren ↔ Olloki | 4,20 km | Tarte bikoitzua |
| N-135 | III | Olloki ↔ Zubiri | 13,60 km | Irekita |
| N-135 | IV | Zubiri ↔ Erro | 8,80 km | Irekita |
| N-135 | V | Erro ↔ Orreaga | 17,20 km | Irekita |
| N-135 | VI | Orreaga ↔ Pekotxeta | 19,40 km | Irekita |

## Trafikoa

Nafarroako Gobernuak lau extazio ditu errepide horretan. Urdaitz, Agorreta, Auritz eta Luzaide herriaren ingurunuetan daude kokatuta.
| Urtea | Urdaitz | Agorreta | Auritz | Luzaide |
| 2019 | 3 939 | 1 337 | 1 042 | 586 |
| 2018 | 3 801 | 1 135 | 1 531 | 706 |
| 2017 | 3 778 | 1 042 | 1 663 | 535 |
| 2016 | 3 618 | 1 566 | 1 523 | 537 |
| 2015 | 3 616 | 1 578 | 1 410 | 658 |
| 2014 | 3 591 | 1 662 | 1 610 | 779 |
| 2013 | 3 528 | 1 382 | 1 659 | 602 |
| 2012 | 3 535 | 1 501 | 1 326 | 552 |
| 2011 | 3 454 | 1 643 | 1 566 | 473 |
| 2010 | 3 490 | 1 693 | 1 395 | 452 |
| Urtea | Urdaitz | Agorreta | Auritz | Luzaide |
| 2009 | 3 440 | 2 638 | 1 780 | 499 |
| 2008 | 3 417 | 2 361 | 1 593 | 420 |
| 2007 | 3 639 | 2 281 | 1 595 | 572 |
| 2006 | 3 508 | 2 379 | 1 568 | 639 |
| 2005 | 3 740 | 2 264 | 1 504 | 606 |
| 2004 | 3 800 | 2 071 | 1 475 | 600 |
| 2003 | 3 517 | 2 004 | 1 486 | 590 |
| 2002 | 4 418 | 1 944 | 1 806 | 594 |
| 2001 | 4 426 | 1 986 | 1 503 | 520 |
| 2000 | 3 673 | 1 647 | 1 439 | 518 |

## Irudiak

* Errepidea Zubiriko ingurunetan
* Errepidea Aurizberri zehar
* Errepidea Auritzen zehar
* Errepidea Luzaiden zehar

## Erreferentziak

* ↑ N-135 Iruñea-Frantzia Luzaidetik, Euskaltzaindia.
* ↑ Nafarroako Foru Aldundia. Nafarroako mapa (1961). 1:200 000 eskala.
* ↑ (Gaztelaniaz) Nafarroako Gobernua. «Nafarroako autobide, autobia eta errepide banatuen sarearen izen berriak aurkeztu dira» www.nafarroa.eus (Noiz kontsultatua: 2020-09-08).
* ↑ Nafarroako Gobernua. «Lurralde Antolamenduak argi berdea eman dio Erro-ko tunelaren proiektuari» www.nafarroa.eus.
* ↑ Nafarroako Gobernua. «Onartu dute Erroko tunelari buruzko informazio azterlanaren Udalaz Gaindiko Plan Sektoriala» www.nafarroa.eus (Noiz kontsultatua: 2020-09-23).
* ↑ (Gaztelaniaz) IRUÑA, ASER VIDONDO.. «Erro eta Mezkirizko tunelak, airean» diariodenavarra.es (Noiz kontsultatua: 2020-09-23).
* ↑ (Gaztelaniaz) IRUÑA, A. V... «Erroko tunelaren proiektua onartu da» diariodenavarra.es (Noiz kontsultatua: 2020-09-23).
* ↑ Trafiko Aforoen Plana - Errepideak - Nafarroako Gobernua (navarra.es)

## Kanpo estekak

* Nafarroako errepideak, Nafarroako gobernuaren webgunean
* Datuak: Q2368097
* Multimedia: N-135 / Q2368097